**ԱՄՓՈՓԱԹԵՐԹ**

**«Հայաստանի Հանրապետության կառավարության 2015 թվականի հոկտեմբերի 15-ի N 1204-ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ կատարված առաջարկությունների**

|  |  |  |  |  |
| --- | --- | --- | --- | --- |
| **հ/հ** | **Առարկության, առաջարկության հեղինակը, Գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունը** |
| 1. | 2. | 3. | 4. | 5. |
|  | ՀՀ ֆինանսների նախարարություն  25.08.2020թ․  թիվ 01/11-1/12625-2020 գրություն | Առաջարկություններ և դիտողություններ չկան: |  |  |
|  | «Էլեկտրոնային կառավարման, ենթակառուցվածքների ներդրման գրասենյակ» ՓԲԸ  22.23.2020թ․  թիվ 1477 գրություն | Հաշվի առնելով այն հանգամանքը, որ «Էլեկտրոնային հարցումների միասնական հարթակը» (այսուհետ՝ Հարթակ) ՀՀ արդարադատության նախարարության՝ իր ստեղծման պահից ՀՀ վարչապետի աշխատակազմի և «ԷԿԵՆԳ» ՓԲԸ կողմից ենթարկվել է բազմաթիվ փոփոխությունների և արդիականացումների, Հարթակում ավելացել են և դեռ ավելանալու են նոր ֆունկցիոնալ փոփոխություններ՝ գտնում ենք, որ որևէ իրավական և փաստական նշանակություն չունի ՀՀ կառավարության վերոնշյալ որոշման մեջ Հարթակի ստեղծման հեղինակի սահմանումը։  Այս կապակցությամբ հայտնում ենք, որ  1) e-request.am Հարթակում ՀՀ վարչապետի աշխատակազմի և «ԷԿԵՆԳ» ՓԲԸ կողմից իրակնացվել են մի շարք փոփոխություններ, մասնավորապես․  • Նամակի պատրաստման գործընթացը բաժանվել է հիմնական քայլերի, որոնք ինտուիտիվ են և մատչելի քաղաքացու համար, հնարավորություն են տալիս արագ կողմնորոշվել ակնկալվող քայլեր իրականացնելու ընթացքում  • Հնարավորություն է ստեղծվել պետական մարմիններին ուղարկել ոչ միայն դիմում, հարցում կամ բողոք, այլև ցանկացած «այլ գրություն»  • Հարթակում ինտեգրվել է MobileID լուծումը  • Ընդլայնվել է Հարթակին ինտեգրված պետական մարմինների ցանկը  • Հարթակը դարձել է քառալեզու՝ հայերեն, անգլերեն, ռուսերեն և ֆրանսերեն  • Ստեղծվել է հնարավորություն՝ նույնականացում անցնելու պարագայում լրացման ենթակա դաշտերը ինքնաշխատ կերպով լրացնելու  • Ստեղծվել են նամակների ձևանմուշներ, որոնք հնարավորությւոն են տալիս ինքնաշխատ կերպով ձևավորել գրությունը՝ ներառելով բոլոր պարտադիր տվյալները մեկ փաստաթղթում  • Նամակը ձևակերպելուց հետո հնարավորություն է տրվել նախադիտել այն և վերադառնալ նախորդ էջ խմբագրելու նպատակով  • e-request.am Հարթակի արտաքին տեսքը փոփոխվել է՝ պայմանավորված ֆունկցիոնալության և տրամաբանության փոփոխությամբ, և այլն։  2) Ավելին, այս պահին աշխատանքներ են տարվում՝   Հարթակում նոր՝ պետական մարմիններում հանդիպումների հայտ ուղարկելու և ծառայությունների համար օր/ժամ ամրագրելու գործիքների ստեղծման ուղղությամբ:  Համապատասխանաբար, հաշվի առնելով հետագայում Հարթակի մշտապես թարմացման և նոր ֆունկցիոնալների ավելացման հնարավորության ապահովման անհրաժեշտությունը՝ առանց յուրաքանչյուր անգամ դրա համար իրավական ակտի փոփոխություն իրականացնելու, գտնում ենք, որ նշված իրավական ակտում նպատակահարմար է սահմանել ոչ թե բոլոր անհրաժեշտ պահանջներն ու կետերը, այլ դիտարկել դրանք զուտ որպես նվազագույն։ Այսպես, հարկ ենք համարում նշված իրավական ակտի Հավելված 1-ի 6-րդ կետում սահմանել, որ Հարթակի «Ուղարկել դիմում, հարցում կամ բողոք» բաժնում պետք է տեղադրվեն առնվազն տեղեկատվություն տնօրինողին ներկայացվող՝ Հայաստանի Հանրապետության օրենսդրությամբ սահմանված էլեկտրոնային եղանակով տեղեկություն ստանալու մասին հարցումների, դիմումների կամ բողոքների օրինակելի ձևերը և դրանք լրացնելու վերաբերյալ ցուցումները, առցանց եղանակով անհատի խիստ նույնականացման ծրագրային գործիքները, ինչպես նաև էլեկտրոնային փաստաթղթերն էլեկտրոնային թվային ստորագրությամբ հավաստելու տեխնիկական հնարավորություն:  Այնուհետև, գնտում ենք, որ նպատակահարմար է Նախագծով Հարթակի տնօրինումը վերապահել ՀՀ վարչապետի աշխատակազմին, իսկ «ԷԿԵՆԳ» ՓԲԸ-ին ճանաչել որպես Հարթակի օպերատոր, մասնավորապես, ամրագրելով հետևյալը․  ««Էլեկտրոնային կառավարման ենթակառուցվածքների գրասենյակ» փակ բաժնետիրական ընկերությանը ճանաչել որպես www.e-request.am Հարթակի գործարկումը, սպասարկումն ու շահագործումը իրականացնող օպերատոր։ Օպերատորի գործառույթները իրականացնելու համար ֆինանսական ներդրումներ պահանջվելու դեպքում՝ ապահովել դրանց ներդրումը օպերատորի սեփական ֆինանսական միջոցների հաշվին, իսկ շահագործման հետ կապված ֆինանսական օգուտները և վնասները հաշվառել Հայաստանի Հանրապետության օրենսդրությամբ սահմանված կարգով և իրականացնել Հարթակի գործարկման հետ կապված այլ անհրաժեշտ գործողություններ:» | Ընդունվել է մասնակի | Նախագծում կատարվել են համապատասխան փոփոխություններ: Հիմք ընդունելով այն հանգամանքը, որ տվյալ հարթակի պատշաճ օգտագործումը կապված է բոլոր նախարարությունների ու այլ մարմինների գործառույթների հետ, ինչպես նաև այն, որ «Էլեկտրոնային կառավարման ենթակառուցվածքների գրասենյակ» ՓԲԸ-ի բաժնետոմսերի լիազոր կառավարող է վարչապետի աշխատակազմը՝ նախագծով «ԷԿԵՆԳ» ՓԲԸ-ին հարթակի գործարկումը, սպասարկումն ու շահագործումը իրականացնող օպերատոր ճանաչելը նպատակահարմար չէ: |